Up-874/05
Natisni
Opravilna št.:
Up-874/05
Datum odločitve:
28. 9. 2006
ECLI:
ECLI:SI:USRS:2006:Up.874.05
Akt:
Ustavna pritožba zoper sklep Višjega sodišča v Ljubljani št. III Cp 419/2005 z dne 15. 6. 2005 v zvezi s sklepom Okrajnega sodišča v Škofji Loki št. I 1267/96 z dne 9. 12. 2004
Izrek:
Ustavna pritožba zoper sklep Višjega sodišča v Ljubljani št. III Cp 419/2005 z dne 15. 6. 2005 v zvezi s sklepom Okrajnega sodišča v Škofji Loki št. I 1267/96 z dne 9. 12. 2004 se zavrže.
Evidenčni stavek:
Ker je bil izpodbijani sklep Višjega sodišča po zahtevi za varstvo zakonitosti v izpodbijanem delu razveljavljen, pritožnik nima več pravnega interesa za ustavno pritožbo. Ustavno sodišče jo je zato zavrglo.
Geslo:
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 47, 49, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
6. 9. 2005
Vrsta odločitve:
sklep
Vrsta rešitve:
zavrženje
Dokument:
US26469
Dokument v PDF obliki:
Up-874-05.pdf
117 KB
Prenesite datoteko
Up-874/05-10
28. 9. 2006
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z., na seji senata dne 7. septembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Višjega sodišča v Ljubljani št. III Cp 419/2005 z dne 15. 6. 2005 v zvezi s sklepom Okrajnega sodišča v Škofji Loki št. I 1267/96 z dne 9. 12. 2004 se zavrže.
Obrazložitev
1. Pritožnik je v izvršilnem postopku vložil ugovor po izteku roka. Sodišče prve stopnje je njegov ugovor zavrnilo in sklenilo, da ostane sklep o izvršbi v veljavi. Višje sodišče je njegovo pritožbo zoper navedeni sklep zavrnilo in potrdilo sklep sodišča prve stopnje.
2. Pritožnik z ustavno pritožbo izpodbija zgoraj navedena sklepa sodišča prve in druge stopnje. Meni, da so mu bile z njima kršene pravice iz 14., 22., 23. in 25. člena Ustave.
3. Vsakdo, ki zahteva sodno varstvo svojih pravic in pravnih interesov pred Ustavnim sodiščem, mora izkazovati pravni interes. Na obstoj pravnega interesa mora Ustavno sodišče paziti po uradni dolžnosti ves čas postopka (sklep Ustavnega sodišča št. Up-29/93 z dne 17. 5. 1995, OdlUS IV, 155). Ustavno sodišče je ugotovilo, da je medtem že Vrhovno sodišče na zahtevo za varstvo zakonitosti s sklepom št. II Ips 27/2006 z dne 15. 6. 2006 izpodbijano sodno odločbo Višjega sodišča v izpodbijanem delu razveljavilo in zadevo vrnilo Višjemu sodišču v Ljubljani v novo odločanje. Pritožnik nima več pravnega interesa za nadaljevanje postopka z ustavno pritožbo. Zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi prvega odstavka 55. člena v zvezi s 47. in 49. členom Zakona o Ustavnem sodišču (v nadaljevanju ZUstS) in prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić